text: Kæmpe forskel på danske og tyske afgifter
  03 januar 2013 kl. 08.29
  Afgifter på nydelsesmidler er markant forskellige i Danmark og Tyskland. Tyske afgifter er meget lavere.
  Der er enorm forskel på, hvordan danske og tyske politikere lægger afgifter på nydelsesmidler.
  Det fremgår af et svar, skatteminister Holger K. Nielsen (SF) har afgivet til Folketinget.
  Afgiften inklusiv moms på ren alkohol i øl i 2013 er 17,42 kroner pr. liter i Tyskland.
  Danmark? 82,39.
  Det skriver Flensborg Avis.
  For ren alkohol i spiritus er beløbet 115,40 kroner pr. liter i Tyskland.
  Danmark? 187,50.
  Cigaretter? Afgift 0,84 pr. stk. syd for grænsen. Danmark: 1,46 kr.
  Der er ikke afgift på sodavand, slik og chokolade i Tyskland.
  Danmark er afgiften på sodavand 2,05 kroner pr. liter, og på slik og chokolade 30,76 pr. kilo.
  